BASES REGULADORAS PARA A OBTENCIÓN DA CATEGORÍA DE DEPORTISTA DE ALTO NIVEL (DEPO_DAN) E DEPORTISTA PROMESA (DEPO-PROMESA) DA PROVINCIA DE PONTEVEDRA PARA O ANO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/02/2020)

A Deputación de Pontevedra, no marco do desenvolvemento do Plan estratéxico de deportes, busca seguir traballando no fomento do tecido asociativo dentro da provincia coa aprobación de liñas de colaboración para fomentar a práctica da actividade física e deportiva. Para estas bases, defínese como deportistas a aquelas persoas que practiquen, individualmente, en grupo ou colectivamente, calquera tipo de actividade deportiva nas condicións establecidas, con independencia do carácter e do obxecto que persigan. Neste sentido, o deporte de alto nivel refírese ao estadio no que se integran as e os deportistas que participan ou teñen como obxectivo participar nas competicións e actividades de máximo nivel organizadas ou recoñecidas polas federacións deportivas, nacionais e internacionais, considerando esa práctica deportiva de interese para a provincia de Pontevedra pola súa función representativa e de proxección nacional e internacional. Por iso, a Deputación de Pontevedra, ao amparo do seu plan estratéxico, quere crear unha imaxe de marca provincial para fomentar e recoñecer as e os deportistas de alto nivel da provincia de Pontevedra. Esta convocatoria ten por obxecto establecer as condicións, requisitos e procedementos para a obtención da categoría de deportista de alto nivel (DEPO_DAN) ou deportista promesa (DEPO_PROMESA) da provincia de Pontevedra. Serán deportistas de alto nivel ou promesa quen, cumprindo os criterios e condicións definidos nestas bases, sexan incluídas ou incluídos na lista definitiva proposta pola Comisión de valoración. As e os deportistas DEPO_DAN que estean recoñecidos na relación definitiva publicada no BOPPO núm.51, de 13 de marzo, e no núm.69, de 9 de abril de 2019, e continúen recoñecidos como deportistas de alto nivel pola Secretaría Xeral para o Deporte da Xunta de Galicia ou polo Consello Superior de Deportes na última lista publicada antes destas bases, renovaráselles a condición de deportista de alto nivel pola provincia de Pontevedra de forma automática sen ter que facer ningún trámite. Para obter a condición de DEPO_DAN é necesario: Para obter a condición de DEPO_PROMESA é necesario en todos os casos: As solicitudes deberán realizarse a través do formulario normalizado dispoñible na sede electrónica da Deputación de Pontevedra, https://sede.depo. gal. Opcionalmente, as solicitudes tamén poderán presentarse presencialmente en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e certificados electrónicos (incluído o DNIe). O prazo de presentación de solicitudes será de vinte (20) días hábiles, contados a partir do día seguinte ao da publicación desta orde no Boletín Oficial da Provincia de Pontevedra (BOPPO). Se o último día do prazo é inhábil entenderase prorrogado ao primeiro día hábil seguinte. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles solicitar ás persoas interesadas a presentación dos documentos correspondentes. As persoas interesadas deberán presentar coa solicitude a seguinte documentación: A documentación complementaria presentarase preferiblemente por vía electrónica. As persoas interesadas responsabilizaranse da veracidade dos documentos que presenten. Excepcionalmente, a Deputación de Pontevedra poderá requirir a presentación do documento orixinal para o cotexo da copia electrónica achegada. Todos os trámites administrativos que as persoas interesadas deban realizar durante a tramitación deste procedemento realizaranse preferiblemente por medios electrónicos a través do modelo “Instancia xenérica”, dispoñible na sede electrónica da Deputación de Pontevedra ( https://sede.depo. gal ), ou presencialmente en calquera dos lugares e rexistros establecidos na normativa reguladora do procedemento administrativo común. Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas (LPACAP) requiriráselle á persoa interesada, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos indicándolle que, no caso de nono facer, se desistirá da súa solicitude, que se arquivará sen máis trámites. Publicarase no BOPPO, de conformidade co establecido no artigo 45 da LPACAP, a resolución que pon fin ao procedemento. Así mesmo, será igualmente obxecto de publicidade a través da páxina web da Deputación de Pontevedra. O procedemento para o recoñecemento da condición de DEPO_DAN e DEPO_PROMESA levarase a cabo por solicitude da persoa interesada. As solicitudes formalizaranse segundo o previsto no punto 4 destas bases e serán examinadas pola Comisión de avaliación, que realizará de oficio todas as actuacións que estime necesarias para a súa determinación, coñecemento e comprobación dos datos en virtude dos cales debe formularse a proposta de resolución. A Comisión de avaliación estará formada por: Serán funcións da Comisión de valoración: Para conseguir a condición de DEPO_PROMESA deberá acreditarse o nivel esixido pola Comisión de valoración, que se establecerá en base aos seguintes criterios: Para que unha proba deportiva sexa considerada como campionato do mundo, de Europa ou de España será necesario que teña a denominación de copa ou campionato da correspondente federación deportiva. Pola súa natureza deberá ser unha competición oficial. Os ámbitos das competicións serán internacionais ou estatais. Para que se considere a competición esta deberá ter o recoñecemento da federación correspondente, no caso de competicións de ámbito internacional e nacional terá que estar recoñecida pola federación española correspondente e figurar no calendario oficial. O resultado certificado pola federación só poderá ser da clasificación final. Se existise máis dunha final só se considerará o resultado da final A. O campionato que se certifique será o correspondente ao ano 2019 e, no caso de que nese ano non levase a cabo esa competición, por ser esta bianual, valorarase o de 2018. Terase en conta un único campionato por modalidade e categoría, aquel que teña un maior nivel deportivo. Valorarase o número de deportistas e de países participantes no campionato, a Comisión de valoración poderá invalidar un campionato no caso de que estes sexan considerados insuficientes pola devandita comisión dependendo das características do deporte e de se existen fases previas. A condición de DEPO_DAN e DEPO_PROMESA, así como os beneficios inherentes a esta, perderase por calquera das seguintes causas: O recoñecemento da condición de DEPO_DAN e DEPO_PROMESA implica poder recibir unha das bolsas que se concedan conforme esta finalidade. Estas servirán para axudarlles ás e aos deportistas da provincia de Pontevedra a conseguir os logros que lles permitan participar nunha competición de notoriedade internacional e así promocionar a provincia de Pontevedra. As persoas catalogadas como DEPO_DAN e DEPO_PROMESA deberán cumprir e aceptar todas as estipulacións establecidas nestas bases e comprometerse a colaborar coa Deputación na promoción do deporte e da actividade física na provincia. Os datos persoais obtidos neste procedemento serán obxecto de tratamento por parte da Deputación de Pontevedra, en calidade de órgano responsable, coa finalidade de xestionalos, verificar os datos e documentos que a persoa interesada declare na súa solicitude para comprobar a exactitude destes e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa de interese público ou o exercicio de poderes públicos segundo as normas de rango legal recollidas no apartado “Normativa aplicable”, dispoñible na ficha de procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion- de-datos/exercicio-de-dereitos.